\NormalFont\ShortTitle{2 JONE}

{\MT 2 JONE

\par }{\IP Jone baa nyisingi andake dokome pepa lapo pyuo piyamo doko enda keyange mendepe banya wane wanakepe dupwape pyao maiya. Enda wanepe doko Kurisene wambu misi anda dokona range dupwasa letamo. Pii muu dolapo nakama range yango sukusa mona reto yulu pipwape lao kyai pyuo mana pii leyami dupwa see nana lao repe repe lamaiyuo piya.

\par }{\IOT Buku Dakena Pii Palamo Dusipa

\par }{\IO 1. Pii kanda soo piya
{\IOR{1-3}}

\par }{\IO 2. Mona retenge renge dokome kyawa nyero karena
{\IOR{4-6}}

\par }{\IO 3. Mana pii kyai dupwa see nana lao repe repe pii doko
{\IOR{7-11}}

\par }{\IO 4. Pii lao oto leya
{\IOR{12-13}}



\par }\OneChap {\PP \VerseOne{1}Namba nyisingi andake dokome emba enda mendakinde Anatumi rombo palyuo nyiyamo doko embena Kurisene ree palu pipya pepa pyao jilyu. Namwa pii kinyinya renge palenge dokona pakao karamano kata dokona nambame emba mona retelyo. Nambame iki kando letonde daa. Kinyinya renge kando nyiyami dupwa opetaena role pyao ingyuo lapusa pilyamo.

\VS{2}Kinyinya renge namwa keta palu paliramo dokona lapolapo lao mona retelyamano doko.


\par }{\PP \VS{3}Namwa kinyinya renge yaki nyii nao wambu yango mona reto kararamanopa Rakane Anatu banya Ikinyingi Yesu Koraisapana mona keyange palyuo ipingi rengepe sakao nyiso karenge rengepe mona kyuu lao singi rengepe namwa keta palira ingilyamo.


\par }{\SH Mona Reto Pyuo Karalapape Letamo
\par }
{\PP \VS{4}Embena wane wanakepe lapo Rakane leyamuli pyuo kinyinya renge doko yaki nyii napala moko minyuo pelyaminyi doko kandapala rae wakasa maipu.

\VS{5}Dokona ingyuo mona reto pyuo karamanale lao emba enda mendaki dokona keta langyuokondali pyuo leto. Dokona lao mawa pii enenge mendena pyao langya nalyo. Mawa pii doko kanda soo dokopa siyama kande.

\VS{6}Mona retarama doko Anatunya mawa pii laramuli pyuo pirama dokona letamo. Mona retenge kata dokona palyuo pyuo karalapape lao mawa pii andake doko yuu wamba singi kandale.


\par }{\PP \VS{7}Panga singi wambu malu yuu dupwana papyuo karaminyi. Nakama Yesu Koraisa mee isa wambu ingyuo epa naya daa lao karaminyi. Wambu dopale dupwa nakama panga soo Koraisapa yanda pimwai ingyuo karaminyi.

\VS{8}Yulu andake piyami doko mee isa paramopa nyeramili dupwa papu pisasarami dokona waso karalapape.


\par }{\PP \VS{9}Mendeme Koraisana pii dupwa yalo parami dupwa Anatupa pakao kapa kara narami. Yesunya pii minyarami dupwa iki Rakange Ikinyingipa pakao kararami.

\VS{10}Dokona ingyuo wambu lapome Yesunya pii kaepala mana pii wakale nakamana anda lao eparami ramo doko nakama yako laope andakare epena lao nyii nalapape. Epaminilyamo laa nalapape.

\VS{11}Yako lao role pyao karare ramo dokopa banya yulu koo doko emba keta palira.


\par }{\SH Pii Lao Oto Leya Doko
\par }
{\PP \VS{12}Nambana pii malu palamo doŋo nambame mee pepana pyapala jii narowale. Nakamana anda epapala yalya kando pii langipuli lao suu pyao karo. Dopa pyuo pirama dokopa rae maingi renge dokome palyuo simbwaramo pisarama.


\par }{\PP \VS{13}Embena enda kakingi mendakinde Anatu rombo palyiya dokona wane wanakepe dupwame emba kando yako letaminyi.


\par }