\NormalFont\ShortTitle{3 JONE}

{\MT 3 JONE

\par }{\IP Jone baa nyisingi andake dokome pepa repo pyuo Elyambu Pinginya akali kyawa mende kingi Gayasa lenge doko pyao maiya. Gayasa baame Kurisene wambu yango nyisiyamosa lakando pyao dokopa akali Dayorepisa doko yanda pimwaiyuo pii lao pyao maiya.

\par }{\IOT Buku Dakena Pii Palamo Dusipa

\par }{\IO 1. Pii kanda soo piya
{\IOR{1-4}}

\par }{\IO 2. Gayasa lakando leya
{\IOR{5-8}}

\par }{\IO 3. Dayorepisa baa kingi koo nyiya
{\IOR{9-10}}

\par }{\IO 4. Dimiriasa lakando leya
{\IOR{11-12}}

\par }{\IO 5. Pii lao oto leya
{\IOR{13-15}}



\par }\OneChap {\PP \VerseOne{1}Namba nyisingi andake dokome Gayasa nambana puu minyingi angi doko emba pepa pyao jilyu.


\par }{\PP \VS{2}Emba keta koo mende pali nana lao mee kapa karapili lao ateŋa lakao karo. Embena imambunya yulu doko keyange ingyuo pelyamo doko silyu.

\VS{3}Namwana yangonge lapo emba role pyao karapala emba rolae pyuo kinyinya renge doko yaki nyii napala moko minyuo pilinyi langimi dokona sepala ama rae maipu.

\VS{4}Nambana wane wanake dupwame kinyinya renge kata doko yaki nyii napala letamuli pyuo pyakao karenge doko namba sepala dokopa raeme kumuo penge.


\par }{\SH Akali Gayasana Kingi Ketae\newline  Nembeya Doko
\par }
{\PP \VS{5}Nambana yangonge mona retenge doko embame Kurisene wambu yango kandenge kanda nangepe dupwa mee kaeya nao nyiso pyuo karenge.

\VS{6}Embame nyisinyi wambu dupwana lapo epapala Elyambu Pingi wambu dae petenge dupwa kando rolo lamaimi. Nakama dee sipurapala parami dokopa emba kando nyepala Anatumi rae mairali yulu dupwa pyakamyuo karo nyiso mondo lao karape.

\VS{7}Nakama panda wakale dupwana papyuo see nange wambu dupwame nyisamili lao suu pyaa napala Koraisana yulu maso pyuo kareyami.

\VS{8}Akali doo nakama kinyinya renge dokona pyuo karaminyi dokona lao namwa Kurisene wambu dupwame nakama nyiso role pyao pirama ingilyamo.


\par }{\SH Dayorepisa Dimiriasapana Dolapona\newline  Pii Doko
\par }
{\PP \VS{9}Embena Elyambu Pingi keta pepa kuki mende wambo pyao jiyu. Pyao jiyunupape akali Dayorepisa nakamana rapu pingi karalana suu pyao karenge akali doko nambana pii yako lao nyii naya.

\VS{10}Namba eparono dokopa banya yulu koo dupwana lao pananyi nembaro. Baa namwana lao kyambo pii lapyamo dupwa kopetame ingyuo pupya. Koo dolapo yeelyo pipya ingya nalyamo. Dopa pyuo namwana akali yango lapo banya anda iminyi dokopa yako lao sukusa nyii nalyamo. Dee wambu lapo nakamana anda epena lao yako lao nyiminyi dupwa nakama misi anda yaki nyuo pena lao kingi kwao nembo karamo.


\par }{\PP \VS{11}Yangone, koo dupwana moko minyuo pyuo kara napala keyange dupwana iki pyuo karape. Mendeme yulu rolae pira ramo doko baa Anatunya. Dee mendeme yulu koo pira ramo doko baa Anatunya kanda nangendeme pira.


\par }{\PP \VS{12}Wambu peparae akali Dimiriasa dokona kingi ketae nembelyaminyi. Dee dokonako palyuo Anatunya kinyinya renge dokome baa paka pyao silyamoko. Namwa opetaeme baa akali keyange letamano. Namwana pii kinyi dokona iki palyuo lenge doko silyaminyi.


\par }{\SH Pii Lao Oto Leya Doko
\par }
{\PP \VS{13}Nambana pii soo kaeyo langiru ingyapyamopa pepana pyao jii narowale.

\VS{14}Nambame emba repeta kando nyepala pii lapo langipili lao suu pilyu.


\par }{\PP \VS{15}Emba mona seramo karape lao puu wambu dae petaminyi dupwame yako letaminyoko. Namwana puu wambu dolo petaminyi dupwa mendaki mendaki lao namwana yako lenge pii doko lamaiyakape.


\par }